Ένωση Ανταποκριτών Ξένου Τύπου του Χόλυγουντ

Η Ένωση Ανταποκριτών Ξένου Τύπου του Χόλυγουντ (),  (συντ. HFPA) είναι ένας μη κερδοσκοπικός οργανισμός που αποτελείται από επαγγελματίες δημοσιογράφους και φωτογράφους που εκπροσωπούν την κινηματογραφική βιομηχανία των ΗΠΑ σε διάφορα μέσα ενημέρωσης (εφημερίδες,  περιοδικά, εκδόσεις βιβλίων και ραδιοφωνικές και τηλεοπτικές εκπομπές ) εκτός των Ηνωμένων Πολιτειών. Επί του παρόντος, υπάρχουν περίπου 90 μέλη που εργάζονται σε τουλάχιστον 55 χώρες και έχουν αναγνωστικό κοινό που ξεπερνά τα 250 εκατομμύρια άτομα.

 Ίστορικό 
Η Ένωση Ανταποκριτών ιδρύθηκε το 1943 από μια ομάδα δημοσιογράφων της βρετανικής εφημερίδας Daily Mail, με κύριο σκοπό την προβολή του Χόλυγουντ σε όλον τον κόσμο.  Από το 1943 η Ένωση διοργανώνει την ετήσια τελετή των βραβείων Χρυσών Σφαίρων στο Λος Άντζελες κάθε Ιανουάριο, που τιμά τα αξιόλογα επιτεύγματα στον κινηματογράφου και την τηλεόρασης καθώς και σε επιχειρήσεις ψυχαγωγίας.

Η πρώτη τελετή των Χρυσών Σφαίρων έλαβε χώρα στις αρχές του 1944 και πραγματοποιήθηκε στα στούντιο της 20th Century Fox."Golden Globe Award & The Best Award in Entertainment – 2010 Golden Globe Awards – Zimbio." Zimbio – Interactive Magazine. Globe Award Best Award Entertainment Εκεί η Τζένιφερ Τζόουνς κέρδισε το βραβείο Ά γυναικείου ρόλου για την ταινία Το Τραγούδι της Μπερναντέτ, η οποία επίσης κέρδισε το βραβείο καλύτερης ταινίας, ενώ ο Πωλ Λούκας, κέρδισε το βραβείο Α' ανδρικού ρόλου για την ερμηνεία του στην ταινία Φρουρά επί του Ρήνου .

Τα πρώτα βραβεία απονεμήθηκαν σε μορφή κυλίνδρων,"1943 Academy Awards Winners and History." Greatest Films – The Best Movies in Cinematic History. filmsite.org ενώ την επόμενη χρονιά, τα μέλη της Ενωσης είχαν την ιδέα να δώσουν στους νικητές μια χρυσή σφαίρα περιτυλιγμένη με μια λωρίδα κινηματογραφικού φιλμ και τοποθετημένη σε ένα βάθρο.CBS News, New Look For Golden Globe Statuette  2009/01/08

Το 1950, οι διαφορετικές φιλοσοφίες μεταξύ των μελών προκάλεσαν διάσπαση εντός της οργάνωσης, με αποτέλεσμα να χωριστεί σε δύο ξεχωριστές ομάδες: την Ένωση Ξένων Ανταποκριτών του Χόλιγουντ και την Ένωση Ξένου Τύπου του Χόλιγουντ. Η διάσπαση έληξε το 1955 όταν οι δημοσιογράφοι επανενώθηκαν με τον συλλογικό τίτλο Ένωση Ανταποκριτών Ξένου Τύπου του Χόλυγουντ με σταθερό καταστατικό και απαιτήσεις για την ένταξη κάποιου μέλους.Maureen Dragone. Who Makes the Golden Globes Go Around? North Hollywood, CA: Highstream, 2005.

Το 1955, οι Χρυσές Σφαίρες άρχισαν να απονέμονται και για τα επιτεύγματα στην τηλεόραση έκτος από τον κινηματογράφο. Οι πρώτοι βραβευθέντες στην κατηγορία "Καλύτερη τηλεοπτική εκπομπή" εκείνη τη χρονιά ήταν οι Dinah Shore, Lucy & Desi, The American Comedy και Davy Crockett."Golden Globe Awards – The Hollywood Foreign Press Association apparelsearch.com 

 Κριτήρια μέλους 
Οι συνελεύσεις των μελών πραγματοποιούνται κάθε μήνα και τα στελέχη και οι διευθυντές εκλέγονται ετησίως. Το πολύ πέντε δημοσιογράφοι μπορούν να γίνονται δεκτοί στην οργάνωση κάθε χρόνο.Για να διατηρήσει την ιδιότητα του ως "Ενεργό μέλος", κάθε μέλος πρέπει να είναι επί του παρόντος να είναι διαπιστευμένο από την Ένωση Κινηματογράφου της Αμερικής και πρέπει να υποβάλλει δείγματα της δουλειάς του κάθε χρόνο για να ανανεώνει την ενεργό κατάστασή του ή να ανατίθεται εκ νέου σε καθεστώς συνεργάτη χωρίς δικαίωμα ψήφου.

 Παραπομπές 

 Εξωτερικοί σύνδεσμοι


Κατηγορία:Χρυσές Σφαίρες
Κατηγορία:Μη κερδοσκοπικοί οργανισμοί
Κατηγορία:Ιστορία και πολιτισμός του Χόλυγουντ